Zhantas/Cleaned-Kyrgyz_Wikipedia huggingface dataset:
Коммерциялык кредит

Коммерциялык кредит – кредиттик келишимдин бир түрү. К. к-ке, эгер тийиштүү милдеттенме келип чыккан келишим жөнүндө эрежелерде башкача каралбаса жана андай милдеттенменин маңызына каршы келбесе кредиттик келишим жөнүндө КР жарандык мыйзамдарынын ченемдери колдонулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык өкүлчүлүк

Коммерциялык өкүлчүлүк – жарандык укукта өкүлчүлүктүн өзгөчө түрү. КР жарандык мыйзамдарына ылайык коммерциялык иштер чөйрөсүн келишимдерди түзүүдө ишкерлердин атынан чыгуучу туруктуу жана өзалдынча иш алып баруучу адам коммерциялык өкүл болуп саналат. Бүтүмдөрдө бир эле мезгилде аргандай тараптардын К. ө-гүн түзүүгө алардын макулдугу боюнча жана мыйзамда каралган башка учурларда жол берилет. Мында коммерциялык өкүл өзүнө тапшырылган ишти демейки ишкердей камкордук менен аткарууга милдеттүү. Ал макулдашылган сыйакы жана компенсацияларды, эгер алардын ортосундагы макулдашууда башкача каралбаса, тапшырманы аткарууда өзү тарткан чыгымдарды келишимдин тараптарынан бирдей өлчөмдө талап кылууга акылуу. К. ө. жазуу жүзүндө түзүлгөн жана өкүлдүн ыйгарым укуктары чагылдырылган келишимдин, ал эми мындай көрсөтмөлөр болбосо – ишеним каттын негизинде ишке ашырылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык сатып алуу

Коммерциялык сатып алуу – КР кылмыш-жаза мыйзамдарында каралган экономикалык кылмыш; коммерциялык же башка уюмдардын кызмат кызыкчылыктарына каршы багытталган жана анда башкаруучу милдеттерди аткаруучу адамга (ага тете эле ал адамдын мыйзамсыз алуусу), ал адамдын кызмат абалына байланыштуу берүүчүнүн кызыкчылыгында акча, баалуу кагаздарды, башка мүлктөрдү мыйзамсыз берүүсүндө, ага тете эле ага мүлктүк мүнөздөгү кызматтарды мыйзамсыз көрсөтүү аракеттеринде (аракетсиздигинде) болот. Жогоруда айтылган жосундарды иштеген адам, эгер ага карата опузалап алып коюу болсо же ал адам К. с. а. боюнча кылмыш-жаза ишин козгоо укугуна ээ органга өз ыктыяры менен кабарласа, кылмыш-жаза жоопкерчилигинен бошотулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык соттор

Коммерциялык соттор – Эларалык соода укугу боюнча БУУнун Комиссиясынын арбитраждык эрежелерине ылайык түзүлгөн арбитраж же эларалык убактылуу арбитраждык трибунал.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык сыр

Коммерциялык сыр – жарандык укук объектеринин бири. Маалымат үчүнчү жактарга белгисиздигинен улам анык же дараметтүү коммерциялык баага ээ болсо, аны эркин билүү (мыйзамдуу негизде) мүмкүн болбосо жана маалыматтын ээси анын жашыруундугун сактоо чараларын көрсө К. с-ды түзөт. К. с-ды ачыкка чыгаруу анын ээсинин кызыкчылыгына зыян келтириши мүмкүн. К. с-ды түзүүчү маалыматтар ишкердик субъектинин менчиги болуп саналат же болбосо мыйзамга ылайык ал белгилеген чектерде анын ээлигинде, колдонуусунда, пайдалануусунда болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык товарлар

Коммерциялык товарлар – бажы укугунда тышкы соода-сатык жүгүртүмүндө соода-сатык максатында экспорттолуучу, импорттолуучу, транзит менен ташылуучу товарлар. К. т-дын кыймылы тышкы соодалык берүүлөр төлөнүүчү валюталардын кыймылын шарттайт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык укук

Коммерциялык укук – укук илиминин тармагы жана маңызы товарларды өндүрүүчүдөн керектөөчүгө жеткирүү иштерин жана товар жүгүртүүлөрүн укуктук жөнгө салуу маселелери болгон окуу сабагы. Жарандык укук илиминин бир бутагы. «К. у.» аталгысын колдонуу соода окуу жайларында окутулуп жүргөн, комплекстүү мүнөзгө ээ болгон жана соода уюмдарынын ишмердигин аркыл: административдик, каржылык, жарандык, эмгектик, кылмыш-жаза ж. б. укук тармактарынын ченемдери менен жөнгө салууга арналган окшош аталыштагы окуу сабагынан бөлүүнүн зарылдыгы менен шартталган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык уюм

Коммерциялык уюм – өз ишинин негизги максаты катары пайда табууну көздөгөн юридикалык жак. К. у. болуп саналган юридикалык жак чарба жүргүзүүчү шериктештер жана коомдор, кооперативдер, мамлекеттик жана муниципалдык ишканалар таризинде уюштурулушу мүмкүн. Коммерциялык жана/же коммерциялык эмес бирикмелерди ассоциациялар жана бирликтер таризинде түзүүгө жол берилет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык эмес ишкердик –

Коммерциялык эмес ишкердик – өзалдынча юридикалык жакты түзүү менен же түзбөстөн жана пайда табууну негизги максат кылып койбогон юридикалык жана/же жеке жактар тарабынан жеке же биргелешип ишке ашырылуучу ишмердүүлүк. Юридикалык жакты түзбөстөн жүргүзүлүүчү К. э. и-тин арбир катышуучусу үчүнчү жактарга зыян келтирген учурда анын ордун толтуруу боюнча КР мыйзамдарына ылайык жоопкерчилик тартат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык эмес өнөктөштүк

Коммерциялык эмес өнөктөштүк – мүчөлүккө негизденген, анын мүчөлөрүнүн жарандардын саламаттыгын сактоо, дене тарбиясын жана спортту өнүктүрүү, жарандардын руханий жана материалдык эмес керектөөлөрүн канаттандыруу, жарандардын жана уюмдардын укуктарын жана мыйзамдуу кызыкчылыктарын коргоо, талаш-тартыштарын жана карама-каршылыктарын чечүү, юридикалык жардам көрсөтүү жана башка коомдук жакшылыктарга жетүү максаттарын ишке ашыруу үчүн жарандар жана/же юридикалык жактар тарабынан уюштурулган коммерциялык эмес уюм. Коммерциялык эмес уюмдар үчүн К. э. ө-түн таризи Орусия мыйзамдарында каралган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык эмес товарлар

Коммерциялык эмес товарлар – бажы укугунда соода жүгүртүмүнө эсептелбеген товарлар . Бажы чегарасында аларды: а) жеке колдонуу үчүн жарандар; б) аркыл уюмдар жана мекемелер тарабынан уставдык жана башка соода менен байланышы жок милдеттерин ишке ашыруу үчүн ары-бери ташылып өтүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык эмес уюм

Коммерциялык эмес уюм – негизги максаты пайда табуу менен байланышпаган жана табылган пайданы катышуучулардын ортосунда бөлүштүрбөгөн юридикалык жак. К. э. у. болуп саналган юридикалык жак мекемелердин ээлери тарабынан каржылануучу, кайрымдуулук, мыйзамда каралган жана башка тариздерде, кооперативдер, коомдук же диний уюмдар (бирикмелер) түрүндө түзүлөт. К. э. у. өздөрү түзүлгөндөгү максаттарына ылайык, ошол максаттарына жетүүгө кызмат кылгандыктан гана ишкердүүлүктү жүзөгө ашыра алат.

 Функциялар 
Некоммерциялык уюмдар, өкмөтчүлүгүнчө жетишпейт орточу эл жарандык жарактууларды берет. НКУ'ларынын ошолгон түрдөгү түзүмдөрү жана максаттары бар. Адаттып, журиспуденциянын классификациясы үчүн, байып бирнече маанилүү элементтер бар: 
Башкаруучулугун түзүмү 
Акаунттууктулук жана текше сынаалыш 
Статут же уюм үчүндөгү договорго тъгдыдарды толук алуу 
Корпорациялык жана жеке демөөрчүлөгүн жеке салмактарын текшерүү 
Нерселердин нерселерини алышуу 
Стипендиялардын салмактарын текшерүү. 
Жоопкарчылык боюнча алгачкы талаптары организациянын статутунда бааланышы карады. Башкалары ар бир юриспуденциялоо боюнча башкаруу органы тарабынан берилсе болот. 
Бардыгы үзгүрүлдүргөн көргүзмөлөрү өз даңкынды берип, алардын жакшылыгын, тоос окуга көп нерсе кошуусу мүмкүн болот, бирок максаттарына жетүү мүмкүнчүлүгү боюнча иш-чарагын жактап, алардын араттарын жактап келгенде аларды .

 Фонддарды жыюу 
Тыйым салуу организациясы кызмат көрсөтүү маанилүү эмес, бирок алардын саамыйе максаттарына жетүү үчүн керексиз даражада киреше мүмкүн. Тыйым салуу организациясы фонддарды бирнече болуп жыюуда. Бул бир жеке же фонддон даярдиктөрдөн табылат киреше кошумча, корпорация даярдыктары; Мамлекеттик каржылануу; бу программа, кызмат жана сатып алуулар; жатаканы инвестициялары. Ар бир НКУ алардын үчүн кирешене жакты өтүктүн майындарын сактап кыйын кылдык функциясы менен айырмаланат. Приваттагы жана ташкы деярдиктөрдөн мамлекеттик гранттар балалыкта чечилет. Жыл сайынкарда финансированиенин өтүштөгүн өзгөртүү менен бир кайра НКО’лордын финансированияларын бириктирүү күчүн арманына жетүүдөгү өзгөртүү боюнча иштерди баштаган.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

 Шилтемелер 

Категория:Юридикалык аталгылар жана түшүнүктөр
Коммивояжер

Коммивояжер (фр. commis voyageur ) – базарда орун которуп жүрүү менен жөнөкөй ортомчунун милдетин аткаруучу же өзүнүн кардарларынын (сатуучусунун) тапшырмасы боюнча иш алпаруучу сатып өткөрүүчү көчмө ортомчу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммуналдык жер пайдалануучу

Коммуналдык жер пайдалануучу – жер участогун мөөнөтсүз (мөөнөтү көрсөтүлбөстөн) же мөөнөттүү (убактылуу) пайдаланууга алган коммуналдык уюмдар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммуналдык менчик

Коммуналдык менчик – муниципалдык менчик дегендин өзү эле.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Муниципалдык мүлк

Муниципалдык мүлк — жергиликтүү өз алдынча башкаруу органдарынын менчигиндеги кыймылдуу жана кыймылсыз мүлк.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммуналдык төлөмдөр

Коммуналдык төлөмдөр – мамлекеттик жана муниципалдык туракжай фондунун үйлөрүндөгү туракжайларды жалдоочулардын жана туракжай ээлеринин адистештирилген уюмдардын коммуналдык кызматтары үчүн төлөмдөрү. Андай кызматтарга акысы борборлоштурулуп аныкталган баалар жана тарифтер боюнча төлөнүүчү электр, жылуулук, суу, газ менен камсыз кылуу кирет. Аны туракжай ээлери да, жалдоочулары да бирдей бааларда жана тарифте төлөшөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммуналдык чарба

Коммуналдык чарба – шаарлардын, кыштактардын жана айылдардын калкын тейлөөчү чарбалардын жана кызматтардын, ишканалардын жыйындысы. Санитардык-техникалык ишканаларды (суу түтүктөрүн ж. б.), туракжай коммуналдык чарбаларды, шаар транспортун, энергетика ишканаларын, тышкы көрктөндүрүү курулмаларын (жолдор ж. б.), мейманканаларды ж. б. камтыйт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммутативдик келишим

Коммутативдик келишим – жарандык укук теориясында түзүлүп жаткан учурда өзара түшүнүүлөрү дайын болгон келишимдин аталышы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммюнике

Коммюнике (лат. communicatio – билдирүү, өткөрүп берүү) – мамлекеттик жогорку бийлик органдарынын, тышкы байланыштар органдарынын, аркыл мамлекеттердин же эл аралык уюмдардын өкүлдөрүнүн мамлекеттер аралык мамилелердин кайсы бир тармагындагы абал, сүйлөшүүлөрдүн жүрүшү же жыйынтыктары, жүрүп жаткан согуштук аракеттер ж. б. жөнүндө расмий билдирүүлөрү. Жалаң маалыматтык максаттардан сырткары К-де көбүнесе жарыялоочунун саясий-укуктук маселелерге карата мамилеси чагылдырылганда, аларга баа бергенде, кызыкдар субъекттердин максаттары жана милдеттенмелери, алардын ниеттери жана эскертүүлөрү жарыяланганда бир кыйла маанилүү жүк көтөрөт. Кээбир учурларда К-лер мамлекеттер аралык сүйлөшүүлөрдүн документ менен жол-жоболоштурган жыйынтыктарын камтыган материалдар болушу мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Компенсациялык алымдар

Компенсациялык алымдар – бажы алымдарынын өзгөчө түрү, бажы органдары тарабынан карызга берилген товарларды эркин жүгүртүү үчүн КР бажы аймагына алып кирген учурларда, эгер ал атамекендик товар өндүрүүчүлөргө зыян келтирсе, же зыян келтирүү коркунучун жаратса, ошондой эле түздөнтүз атаандашуучу товарларды же болбосо КРде ошондой товарларды чыгарууну уюштурууга жана кеңейтүүгө тоскоолдук кылган учурларда алынат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Компенсациялык бүтүм

Компенсациялык бүтүм – товарларды өзара алып келип берүү же контрагенттердин кызыкчылыктарын кандайдыр бир башка түрдө канааттандыруу. К. б-дө белгилүү бир баадагы товарларды башка товарларга же кызмат көрсөтүүлөргө алмашуу жүрөт. К. б. жарым-жартылай акчалай жабууну карашы мүмкүн, ал болсо аны товар алмашуу (бартер) бүтүмүнөн айырмалайт. Атамекендик иш-тажрыйбада өнөржай объекттерин курууда (аларды кийин продукция менен төлөө) көп колдонулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Компенсациялык келишим

Компенсациялык келишим – товардын бир бөлүгү акча (же валюта) менен төлөнгөн бартердик аткарымдардын же утурлама сооданын бир түрү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Компенсациялык макулдашуулар

Компенсациялык макулдашуулар – тышкы соода келишимдеринин түрү, мында сатып алуучу товардын наркын башка товарларды берүү менен төлөйт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Компенсациялык соода

Компенсациялык соода – соода тутуму, мында экспорттоочу төлөмдөрдүн эсебине импорттоочунун өлкөсүнөн товарларды алууга өзүнүн макулдугун берет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Компенсациялык төлөөлөр

Компенсациялык төлөөлөр – эмгек укугунда жумушчуларга эмгек милдеттерин (м.: командировкага барганда төлөнүүчү суткалыктар, мейманкана акылары ж. б.) аткарууга байланыштуу кошумча чыгымдардын ордун толтуруу үчүн же болбосо башка жерге ишке которулганда (м.: бир берилүүчү жөлөкпул) төлөнүүчү каражаттар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Компетенттүү орган

Компетенттүү орган – юридикалык жактан бышыкталган ыйгарым укуктардын жана милдеттенмелердин жыйындысына эгедер мамлекеттик же муниципалдык орган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Компетенттүү сот

Компетенттүү сот – КРдин тийешелүү соту.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Компиляция

Компиляция (лат. commpilatio — тоноо) ― башка бирөөнүн изилдөөлөрүнүн же чыгармаларынын негизинде булактарды өз алдынча иштеп чыгуусуз (адабий компиляция) жазуучулук; ушундай усул менен бүтүрүлгөн жумуш.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комплекстүү ишкердик сублицензиясы

Комплекстүү ишкердик сублицензиясы – лицензиат өзүнө берилген лицензия комплексин же анын бир бөлүгүн лицензиар менен макулдашуу же комплекстүү ишкердик лицензиясынын келишиминде белгиленген шарттарда башка жактын пайдалануусуна улуксат кылуу укугуна ээ келишим. Ошондой эле, келишимде лицензиаттын белгилүү бир мезгил аралыгында белгилүү бир сандагы сублицензияларды аны колдонуу аймагы көрсөтүлүү менен же көрсөтүлбөстөн берүү милдети да камтылышы мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Франчайзинг келишими

Франчайзинг келишими — бир тарап (комплекстүү лицензиар) экинчи тарапка (комплекстүү лицензиатка) келишимде каралган лицензиардын фирмалык аталышын жана корголуучу коммерциялык маалыматын камтыган лизенциаттын ээлик кылуу ишкердигинде пайдаланылуучу өзгөчө укуктарынын комплексин, ошондой эле башка өзгөчө укуктарды (товардык белгини, тейлөө белгисин, патентти) акысын алуу менен пайдаланууга берүүгө милдеттенген келишим. Франчайзинг келишиминде лицензиялык комплексти, лицензиардын ишкердик кадыр-баркын жана коммерциялык тажырыйбасын (атап айтканда, эң аз жана/же эң көп көлөмдө пайдаланууну белгилөө менен), пайдаланылуучу аймакты көрсөтүп же көрсөтпөстөн, иш-аракеттин белгилүү бир чөйрөсүнө карата (лицензиардан алган же лицензиар чыгарган товарларды сатуу, башка соода-сатык иштерин аткаруу, кызмат көрсөтүү, жумуш аткаруу) пайдалануу каралышы мүмкүн. Франчайзинг келишими боюнча коммерциялык уюмдар жана ээлик кылуучу ишкер катары катталган жарандар гана тараптар боло алышат. Франчайзинг келишиминин мөөнөтүн көрсөтүү менен жана көрсөтпөстөн (мөөнөтсүз) түзүлүшү мүмкүн.

 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комплекттүүлүк

Комплекттүүлүк (лат. сompletus – толук) – алынып келинген продукцияда, аны пайдалануу үчүн зарыл болгон баардык бөлүктөрдүн, тетиктердин, агрегаттардын ж. б. болуусу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комплементарий

Комплементарий – өзүнүн баардык мүлкү менен чексиз жоопкерчилик тартуучу коомдун (шериктештиктин) толук мүчөсү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Компьютердик вирус

thumb
Компьютердик вирус – ЭЭМди программалык камсыздоонун ишке жарамдуулугун бузуу, аны пайдалануучунун уруксаты жок эле, анын эркине каршы өзүнөн өзү көбөйүүчү жана таркалууга жөндөмдүү ЭЭМ программасы (ушундан улам анын аталышы оору козгоочу вируска окшош). Биринчи жолу 1980-жылдардын башында АКШда пайда болгон. К. в. менен күрөшүү үчүн вируска каршы программалар иштелип чыгууда. КР кылмыш-жаза мыйзамында биринчи ирет атамекендик иш тажрыйбада ЭЭМ үчүн зыяндуу программаларды түзгөндүгү, пайдалангандыгы жана тараткандыгы үчүн кылмыш-жаза жоопкерчилиги белгиленген. «ЭЭМ үчүн программаларды түзүү же билип туруп ЭЭМдин, ЭЭМ тутумунун же алардын тармагынын иштөөсүн бузуучу, колдонуудагы программалардын санкцияланбаган жок болуп кетүүсүнө, маалыматтарды көчүрмөлөөдө тоскоолдуктарга алып келүүчү өзгөртүүлөрдү киргизүү, ага тете эле ошондой программаларды же ошондой программалуу машиналык алып жүрүүчүлөрдү пайдалануу же таратуу» жазалануучу жосундар болуп саналат.

Комьпютердик вирустарга каршы антивирустук программалар ойлоп табылган.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

Категория:Компьютер
Категория:Копмүтердик коопсуздук
Компьютердик кылмыш

Компьютердик кылмыш – компьютердик информатика чөйрөсүндөгү кылмыш. К. к-тарга компьютердик маалыматтарга укук чектерине сыйбаган уруксатсыз кирип алуулар, ЭЭМ үчүн зыяндуу программаларды түзүү, пайдалануу жана таркатуу, ЭЭМ, ЭЭМ тутумун же алардын тармагын пайдалануу эрежелерин бузуулар кирет.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр